OzLabs/hebrew-wiki-articles huggingface dataset:
וילקינסון

מארק וילקינסון (באנגלית: Mark Wilkinson; נולד ב-18 באפריל 1989),<ref></ref> הידוע בשם הבמה שלו וילקינסון (Wilkinson), הוא מפיק מוזיקלי, תקליטן ורמיקסר בריטי.

== קריירה ==
ב-2 בדצמבר 2012, הוא הוציא, בשיתוף פעולה עם אימאן, את הסינגל "Need to Know". הסינגל הגיע, בשיאו, למקום ה-27 במצעד הדאנס הבריטי ולמקום ה-195 במצעד הסינגלים הבריטי.

ב-28 באוקטובר 2013, הוא הוציא את אלבום האולפן הראשון שלו, Lazers Not Included. האלבום הגיע, בשיאו, למקום ה-46 במצעד האלבומים הבריטי ולמקום השני במצעדי סינגלי ואלבומי הדאנס הבריטיים. כמו כן, זכה באישור הקלטה מסוג זהב מ-BPI.

ב-24 במרץ 2013, הוא הוציא את הסינגל "Take You Higher". הסינגל הגיע, בשיאו, למקום ה-35 במצעד הדאנס הבריטי.

ב-26 ביולי 2013, הוא הוציא, בשיתוף פעולה עם P מאני וארליסה , את הסינגל "Heartbeat". הסינגל הגיע, בשיאו, למקום ה-36 במצעד הדאנס הבריטי ולמקום ה-169 במצעד הסינגלים הבריטי.

ב-13 באוקטובר 2013, הוא הוציא, בשיתוף פעולה עם בקי היל, את הסינגל "Afterglow". הסינגל הגיע, בשיאו, למקום הראשון במצעד הדאנס הבריטי ולמקום השמיני במצעד הסינגלים הבריטי. כמו כן, זכה באישור הקלטה מסוג פלטינה מ-BPI.

ב-23 בפברואר 2014, הוא הוציא, בשיתוף פעולה עם דיטור סיטי , את הסינגל "Too Close". הסינגל הגיע, בשיאו, למקום ה-14 במצעד הדאנס הבריטי ולמקום ה-55 במצעד הסינגלים הבריטי.

ב-1 ביוני 2014, הוא הוציא, בשיתוף פעולה עם טום הוואלוק (תחת השם טום קיין), את הסינגל "Half Light". הסינגל הגיע, בשיאו, למקום התשיעי במצעד הדאנס הבריטי ולמקום ה-25 במצעד הסינגלים הבריטי.

ב-12 באוקטובר 2014, הוא הוציא, בשיתוף פעולה עם טליי ריילי , את הסינגל "Dirty Love". הסינגל הגיע, בשיאו, למקום החמישי במצעד הדאנס הבריטי ולמקום ה-20 במצעד הסינגלים הבריטי.

ב-17 במאי 2015, הוא הוציא, בשיתוף פעולה עם טאבו, את הסינגל "Hopelessly Coping". הסינגל הגיע, בשיאו, למקום ה-11 במצעד הדאנס הבריטי ולמקום ה-49 במצעד הסינגלים הבריטי.

ב-9 בספטמבר 2016, הוא הוציא, בשיתוף פעולה עם קרן הארדינג, את הסינגל "Sweet Lies". הסינגל הגיע, בשיאו, למקום ה-34 במצעד הדאנס הבריטי ולמקום ה-98 במצעד הסינגלים הסקוטי. כמו כן, זכה בתואר כסף מה-BPI.

ב-21 באפריל 2017, הוא הוציא את אלבום האולפן השני שלו, Hypnotic. האלבום הגיע, בשיאו, למקום ה-41 במצעד האלבומים הבריטי ולמקום הראשון במצעדי סינגלי ואלבומי הדאנס הבריטיים.

ב-9 באוקטובר 2020, הוא הוציא, בשיתוף פעולה עם סאב פוקוס, את אלבום האלופן השלישי שלו, Portals. האלבום הגיע, בשיאו, למקום ה-68 במצעד האלבומים הבריטי, למקום הראשון במצעדי סינגלי ואלבומי הדאנס הבריטיים, ולמקום ה-26 במצעד המוזיקה הרשמי של ניו זילנד.

ב-11 בפברואר 2022, הוא הוציא את אלבום האולפן הרביעי שלו, Cognition. האלבום הגיע, בשיאו, למקום ה-78 במצעד האלבומים הבריטי, למקום הראשון במצעדי סינגלי ואלבומי הדאנס הבריטיים, ולמקום השלישי במצעד המוזיקה הרשמי של ניו זילנד.

== דיסקוגרפיה ==
=== אלבומי אולפן ===
* 2013: Lazers Not Included
* 2017: Hypnotic
* 2020: Portals <small>(בשיתוף פעולה עם סאב פוקוס)</small>
* 2022: Cognition

== קישורים חיצוניים ==
* 

== הערות שוליים ==

קטגוריה:רמיקסרים
קטגוריה:מפיקים מוזיקליים בריטים
קטגוריה:תקליטנים בריטים
קטגוריה:בריטים שנולדו ב-1989
Inside Out (פסטיבל קולנוע)

Inside Out הוא פסטיבל קולנוע קנדי להט"בי שנתי המתקיים מאז 1991 בטורונטו ומאז 2007 באוטווה.<ref></ref><ref></ref><ref></ref><ref>Joceline Andersen, "From the Ground Up: Transforming the Inside Out LGBT Film and Video Festival of Toronto". Canadian Journal of Film Studies, Volume 21 Issue 1, March 2012, pp. 38-57.</ref> על פי Deadline Hollywood, פסטיבל זה הוא פסטיבל הקולנוע הלהט"בי הגדול ביותר בקנדה.<ref name=":1"></ref>

הפסטיבל מעניק מדי שנה את הפרסים הבאים:
* פרס בחירת הקהל עבור הסרט הטוב ביותר (מאז 1998)
* פרס בחירת הקהל עבור הסרט הקצר הטוב ביותר (מאז 1998, למעט בשנת 2012)
* פרס הסרט הקנדי הטוב ביותר (מאז 1998)
* פרס ביל שרווד (מאז 2009, למעט בשנת 2012)
* פרס הסרט התיעודי הטוב ביותר (מאז 1998, למעט בשנת 2012)
* פרס הסרט הקצר הקנדי הטוב ביותר (מאז 1998)
* פרס הסרט העולה הקנדי הטוב ביותר (מאז 2011)

== קישורים חיצוניים ==
* 

== הערות שוליים ==

קטגוריה:פסטיבלי קולנוע להט"בים
קטגוריה:להט"ב בקנדה
רונדלים

רונדלים הוא שיר של המוזיקאי הישראלי סטטיק, אשר יצא לאור ב-22 בפברואר 2023, כרצועה החמישית באלבום הבכורה שלו, "לירז". כשאר שירי האלבום, את השיר כתבו והלחינו סטטיק, רון ביטון, ג'ורדי, איתי שמעוני, צמד המפיקים Triangle ודור גל והפיקו ג'ורדי ו-Triangle.

השיר הגיע בשיאו למקום השלישי במצעד "היטליסט" של מאקו ובמצעד העשירייה של כאן גימל.

==רקע וכתיבה==
ב-22 בפברואר 2023, לאחר פירוק הצמד סטטיק ובן-אל תבורי באוגוסט 2022, הוציא סטטיק את אלבום הסולו הראשון שלו, "לירז". האלבום הופק בווילה בקיסריה בשיתוף המוזיקאים רון ביטון, ג'ורדי, איתי שמעוני וצמד המפיקים Triangle. "רונדלים" הוא הרצועה השלישית מתוך האלבום. היא מתאפיינת בסגנון דאנס-פופ המשלב בתוכו בתי ראפ.

== הצלחה מסחרית ==
בצאתו של האלבום "לירז", זכה "רונדלים" להצלחה והיה לשיר השלישי המושמע ביותר מהאלבום בספוטיפיי בשבוע צאתו.<ref></ref> מספר חודשים לאחר צאת האלבום, "רונדלים" זכה להצלחה ויראלית בפלטפורמת טיקטוק, לאחר שמשתמשת פרסמה אתגר ריקוד לשיר בליווי סאונד שלה מבצעת את השיר, שזכה אף לתגובה מסטטיק עצמו. בעקבות כך, הגיע למקום הרביעי בהיטליסט של מאקו ונכנס למקום השביעי בעשירייה, כחודשיים לאחר צאתו. בשיאו, הגיע למקום השלישי בעשירייה. השיר נכנס אף למצעד מדיה פורסט והגיע בשיאו למקום התשיעי, עם 82 השמעות סך הכל בתחנות הרדיו בישראל.

באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר השלישי המושמע ביותר בחודשים אלו בישראל, לאחר "תיק קטן" ו"לאהוב אותך כל יום".<ref></ref>

== קבלה ביקורתית ==
דודי פטימר, אשר סקר את "לירז", ציין את השיר לחיוב ותיאר אותו כ"שילוב הנכון בין שיר מסיבתי לראפ בועט, קליט וממכר", והוסיף: "יש בו את כל המרכיבים של שיר ראוי: טבעיות, אותנטיות, פזמון שחוזר על עצמו והולם בראש ובעיקר כנות לא מהונדסת". דוד מאיר מועלם ממאקו טען לחוסר מקוריות בשיר, באומרו: "נשמע שאפילו לא ממש החליפו את הביט מ'דובשנייה'".

==מיקומי שיא==

==הערות שוליים==

קטגוריה:שירי 2023
קטגוריה:שירי סטטיק
קטגוריה:שירים בעברית
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי ג'ורדי
קטגוריה:שירים שנכתבו על ידי דור גל
קטגוריה:שירים שנכתבו על ידי סטטיק
קטגוריה:שירים שנכתבו על ידי רון ביטון
קטגוריה:שירים שהופקו על ידי ג'ורדי
קטגוריה:שירים שהופקו על ידי Triangle
קטגוריה:שירים על מכוניות
קטגוריה:שירים על תחבורה
קטגוריה:מוזיקה: תופעות אינטרנט
קטגוריה:סרטונים: תופעות אינטרנט
קטגוריה:תופעות אינטרנט ישראליות
P50

בביוכימיה, P<sub>50</sub> מייצג את הלחץ החלקי של גז הדרוש כדי להשיג 50% רוויה של אתרי הקישור של חלבון מסוים<ref></ref>. ערכים של P<sub>50</sub> נמצאים בקורלציה שלילית עם זיקת הסובסטרט - ערכים נמוכים יותר תואמים לזיקה גבוהה יותר ולהפך. המונח מקביל לקבוע מיכאליס-מנטן (K<sub>M</sub>), המזהה את ריכוז הסובסטרט הדרוש לאנזים כדי להשיג 50% ממהירות התגובה המרבית שלו.

הרעיון של P<sub>50</sub> נגזר מהתחשבות ברוויה החלקית של חלבון על ידי גז. למשל, מיוגלובין, חלבון המסוגל לקשור מולקולת חמצן בודדת, לפי התגובה ההפיכה למטה, שקבוע שיווי המשקל שלו K (שהוא גם קבוע דיסוציאציה, מכיוון שהוא מתאר תגובת אסוציאציה-דיסוציאציה הפיכה) שווה לריכוזי התוצרים (בשיווי משקל) של מיוגלובין חופשי וחמצן חופשי, חלקי ריכוז קומפלקס מיוגלובין-חמצן.

<chem>Mb + O2 <=> Mb*O2</chem>

<chem>\it{K}=\rm\frac{[Mb][O_2]}{[Mb\cdot O_2]}</chem>

== לקריאה נוספת ==
* דייוויד ל' נלסון, מייקל מ' קוקס, "[https://sheilta.apps.openu.ac.il/pls/dlamdal/lamda.perut?p_katalog=202045076 לנינג'ר: עקרונות הביוכימיה; כרך א']", הוצאת האוניברסיטה הפתוחה, 2018

== הערות שוליים ==

קטגוריה:קינטיקה אנזימטית
קטגוריה:יחידות מידה: לחץ
פרדריק פסקה

פרדריק פסקה (בצרפתית: Frédéric Goupil-Fesquet; 1817 – 1878) צייר וצלם צרפתי, הראשון שצילם את ארץ ישראל במסגרת מסע שערך מצרפת בשנת 1839.<ref name=":0"></ref><ref></ref>
== מסעו לארץ ישראל ==
באוקטובר 1839 הפליג פרדריק פסקה מנמל מרסיי ללבנט למסע צילום. מספר חודשים לפני כן, ב-19 באוגוסט 1839, פרסם דאגר את שיטת צילום דאגרוטיפ. מסעו של פסקה היה ראשוני בשל העובדה שלקח אתו ציוד צילום. הוא יצא למסע כשבאמתחתו מצלמה וחצובה גדולות, וארגזים רבים. בארגזים אוחסנו פלטות צילום עשויות ממתכת וכימיקלים רבים שיוכלו לשמש אותו במסע של מספר חודשים<ref></ref><ref></ref> 
ירושלים - צילומו של פסקה בדצמבר 1839
עד הופעת הצילום, אנשים קראו על אתרים מפורסמים בעולם ונאלצו להסתפק בתיאורים כתובים או באיורים וציורים של האתרים. הופעת הצילום אפשרה הפצה של צילומי האתרים והיוותה מהפכה עבור הציבור הרחב, שלא היה באפשרותו לבקר אתרים אלו בתקופה הנדונה (רק אחוז קטן מהאוכלוסייה טייל לארצות זרות באותה תקופה).

במסגרת תשוקה זו לצילומים של אתרים מפורסמים, נואל לרבורס ,<ref></ref> צייר וצלם צרפתי, פנה לעסוק בהפקת סיפרי צילום. הוא שסיפק לפסקה את המצלמה ששימשה אותו במסעו.<ref></ref> המצלמות שהיו בשימוש בתקופה זו היו מצלמות פורמט גדול ("5X7 במקרה זה).

במסע התלווה פסקה לדודו הצייר הצרפתי הוראס ורנה<ref></ref><ref></ref><ref></ref> שהיה מורו לציור,<ref></ref> וגם שלח ידו בצילום. חלק מהמקורות מציינים שגם בן הדוד שארל מארי בוטון הצטרף וחלק נוסף מהמקורות מציינים ש פייר-גוסטב ז'ולי דה לוטבינר השתתף בחלק מהמסע.<ref></ref>

ההפלגה הסתיימה באלכסנדריה, מצרים, משם המשיכה המשלחת לקהיר וצילמה צילומים באתרים השונים.

מקהיר המשיכה המשלחת במסע קרקעי לירושלים, שם שהו בתאריכים 11 עד 14 בדצמבר 1839.<ref name=":0" /> במהלך ימים אלו צילם פסקה את ירושלים מכיוון הר הזיתים, כולל את הר הבית, חומות העיר וסביבותיה.<ref></ref><ref></ref> מירושלים המשיכה המשלחת לעכו, שם צילם פסקה את העיר העתיקה על גגותיה, האנשים השוהים בה וברקע המבצר הצלבני. לבסוף צילם את העיר נצרת וסביבתה. מנצרת המשיכה המשלחת לדמשק, לטורקיה וחזרה לפריס בתחילת 1840.

עם שובו מהמסע לא פרסם עוד צילומים והתמקד בציור. אין עדות מאז לשימוש במצלמה על ידיו.
נצרת - צילומו של פסקה בדצמבר 1839
עכו - צילומו של פסקה בדצמבר 1839

== איכות עבודתו ==
צילומיו של פסקה מצטיינים בקומפוזיציות נאות, בשווי משקל אסתטי, בניהול שכבות מדויק של שדה קרוב, שדה רחוק, ומרכז התמונה. עובדות אלו מפתיעות כשמדובר באדם צעיר שזה היה מגעו הראשון והאחרון במצלמה. אין ספק שכישוריו כצייר היו לו לעזר וכנראה נעזר גם בדודו, המורה לציור.

צילומיו התפרסמו בזמנו בכל העולם, בין היתר מאחר שצילומי ארץ הקודש שלו היו הראשונים שבנמצא. בנוסף הם הוצגו בסלון של פריז.
== קישורים חיצוניים ==

* [https://www.artnet.com/artists/frédéric-goupil-fesquet/past-auction-results ציוריו של פרדריק פסקה] באתר Artnet
* [https://www.invaluable.com/artist/goupil-fesquet-frederic-en4juxa86f/sold-at-auction-prices/ ציוריו של פרדריק פסקה] באתר invaluable

== הערות שוליים ==

2023 05
קטגוריה:צלמים צרפתים
קטגוריה:צרפתים שנולדו ב-1817
קטגוריה:צרפתים שנפטרו ב-1878
קטגוריה:חלוצי הצילום
קטגוריה:ציירים צרפתים
קטגוריה:צילום מוקדם בארץ ישראל
STS-85

STS-85,הייתה המשימה ב-23 של מעבורת החלל דיסקברי. המטרה העיקרית הייתה ביצוע ניסויים בעזרת מערכת CRISTA-SPAS.
== צוות ==
* מפקד המשימה: קרטיס בראון 
* טייס: קנת רומינג'ר 
* מומחה למשימה: ג'אן דייוויס 
* מומחה למשימה: רוברט קורבים
* מומחה למשימה: סטפן רובינסון (Stephen K. Robinson)
* מומחה מטען: ביארני טריגווסון (Bjarni V. Tryggvason)

== המשימה ==
מעבורת החלל שוגרה ב-7 באוגוסט 1997 מכן שיגור 39A במרכז החלל קנדי.

המטרה העיקרית הייתה ביצוע ניסויים בחקר אטמוספירה בעזרת מערכת CRISTA-SPAS שנבנתה בשיתוף פעולה עם סוכנות החלל הגרמנית. זו הייתה המשימה השנייה של המערכת אחרי STS-66 בשנת 1994. המערכת שוחררה מתא המטען של המעבורת ל-9 ימים והוחזרה לתא המטען לאחר השלמת תוכנית הניסויים. המערכת הייתה מיועדת לחקר אטמוספירה. בנוסף לכך בוצעו פעילויות עם זרוע רובוטי חדש שתוכנן בסוכנות החלל היפנית.

סוכנות החלל הקנדית תכננה ניסוי בתחום חקר חוסר כבידה שבוצע על ידי נציג הסוכנות בצוות המעבורת.

משך המשימה הוארך ביום עקב תנאי מזג אוויר באתר הנחיתה. המעבורת נחתה ב-19 באוגוסט במסלול נחיתה מס' 33 במרכז החלל קנדי.

== ראו גם ==
* משימות מעבורות החלל

== קישורים חיצוניים ==

* [https://www.nasa.gov/mission_pages/shuttle/shuttlemissions/archives/sts-85.html סיכום המשימה באתר נאס"א]
* [http://www.spacefacts.de/mission/english/sts-85.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_086_STS-085_Press_Kit.pdf דיווח לעיתונות]
* [https://www.youtube.com/watch?v=0Rs5DerakQ8 סרטון על המשימה]

STS-085
קטגוריה:1997 בארצות הברית
חגי אייד

חגי אייד (נולד ב-18 באוקטובר 1970) הוא אקטיביסט להט"ב, שחקן ואיש תקשורת ישראלי.

== ביוגרפיה ==
אייד גדל בנתניה. סיים לימודי תיאטרון בבית צבי בשנת 1994,<ref></ref> ולאחר סיום לימודיו היה שותף בקבוצת תיאטרון פרינג' גאה שתועדה בסרט הקאלט "אדינבורו לא מחכה לי".<ref></ref>

בשנת 2008 סיים לימודי בימוי לתיאטרון באוניברסיטת חיפה.

== קריירה מקצועית ==
=== בתקשורת ===
אייד היה אחד הכותבים בביטאון הקהילה הגאה "הזמן הוורוד",<ref></ref> שימש כעיתונאי בעיתון "העיר" של רשת מקומוני שוקן, כעורך תרבות ב"טיים אאוט", ועורך משנה ב"ידיעות אמריקה" מבית ידיעות אחרונות.

כמו כן שימש כדובר תיאטרון "הבימה" ותיאטרון צוותא, בית ציוני אמריקה והוועד למלחמה באיידס.<ref></ref>

בשנת 2016 היה מעורב בהקמתו של אתר התוכן לקהילה הגאה WDG, והנחה את מגזין הווידאו של האתר.<ref></ref>

מאז 2022 מפרסם כתבות בנושאי הקהילה הגאה ב-ynet.<ref></ref>

=== בפוליטיקה ===
בבחירות לכנסת ה-15 בשנת 1999 הוצב במקום החמישי ברשימת "הירוקים", אך המפלגה לא עברה את אחוז החסימה.<ref></ref>

בבחירות לכנסת ה-17 הוצב במקום ה-65 ברשימת שינוי לכנסת.<ref></ref>

ב-2007 הודיע על כוונתו להקים מפלגה חדשה בשם מג"י - מפלגת הגייז הישראלית, שתתמודד בבחירות לכנסת.<ref></ref>

ב-2017 השיק את פורום התרבות של מפלגת מרצ,<ref></ref> ובבחירות לרשויות המקומיות בשנת 2018 היה אחד ממועמדי המפלגה למועצת עיריית תל אביב,<ref></ref> אך לא נבחר לאחר שהרשימה זכתה ב-3 מושבים בלבד.

=== בתיאטרון ובקולנוע ===
* יש לו מילים משלו - ערב סיפורים הומוסקסואלים של יוצרים ישראליים, משחק לצד נעם מאירי, איציק כהן וצחי גראד (1994)
* שירת בלהות - הפקה של הצגת פרינג' מאת אלונה קמחי ובבימויה, בכיכובה של אסי לוי (צוותא, 1995)
* אדינבורו לא מחכה לי - סרט תיעודי על מסעם של צוות ההצגה "יש לו מילים משלו" לפסטיבל הפרינג' של אדינבורו (1996)
* 3 בלילה - הפקה ובימוי של מחזה מאת הלל מיטלפונקט בכיכובם של נתי רביץ, יוסי מרשק ושרון מלכי (צוותא, 2004)
* אם הבית - בימוי להצגת פרינג' מאת הלל מיטלפונקט בכיכובו של מוסקו אלקלעי (בית ציוני אמריקה, 2006)<ref></ref>
* פאקינג דיפרנט תל אביב - תסריט, בימוי ומשחק בקטע "ניסו" (2008)<ref></ref>
* להינצל - סרט קצר של אייד ובכיכובו (2020)<ref></ref>

== קישורים חיצוניים ==

* [https://www.ynet.co.il/topics/חגי_אייד כתבות של חגי אייד], באתר ynet

== הערות שוליים ==

קטגוריה:במאים ישראלים
קטגוריה:במאים להט"בים
קטגוריה:שחקנים ישראלים
קטגוריה:עיתונאים להט"בים ישראלים
קטגוריה:דוברים ישראלים
קטגוריה:בוגרי בית צבי
קטגוריה:להט"בים ישראלים
קטגוריה:נתניה: אישים
קטגוריה:ישראלים שנולדו ב-1970
גרידת נתונים

גרידת נתונים (לעיתים נקרא: גירוד נתונים או גרידת מידע, באנגלית: Data scraping) הוא פעולת חילוץ נתונים ממאגר מידע מסוים מצד הלקוח בעזרת תוכנת מחשב<ref></ref>.

לרוב המידע בצד הלקוח מוצג בצורה שקריאה לבני אדם, אך לא בצורה שמחשב יכול להבחין בין מידע רלוונטי ללא רלוונטי, ופעולה זו לוקחת את המידע הרצוי ושומרת אותו.

הנתונים הנאספים בפעולה זו בדרך כלל מאוגדים למאגר מידע חדש, ויכולים לשמש לניתוח מידע בצורה אוטומטית, חרף העובדה שאין בהכרח למקור המידע ממשק תכנות יישומים.

המוכר מסוגי גרידות הנתונים הוא גרידת דפי רשת.

== שימושים ודוגמאות ==
להלן דוגמאות לגרידות נתונים:
* דרופשיפינג ומסחר – בכדי למצוא את המחירים הנמוכים ביותר או לגלות מבצעים, לדוגמה תוכנות מסחר אשר זקוקות למחיר השוק הנוכחי בשווקים שונים יכולות למצוא את המידע באופן אוטומטי.
* מידע לאימון רשתות נוירונים – לדוגמה השגת מידע ממאגרי מידע ברחבי המרשתת על מנת ליצור מודל שפה איכותי וקוהרנטי.
* סטטיסטיקות – יכול לשמש ארגונים וממשלות לניתוח מידע בקנה מידע רחב על לקוחות או אזרחים.
* פרצת נתונים – עלול לשמש גורמים זדוניים לחילוץ מידע שלא היה אמור להיות פומבי בקנה מידע רחב.

== דרכי מניעה ==
* הגבלת כמות בקשות – לפי כמות בקשות IP וחסימת כתובות חשודות (כגון כתובות של שירותי פרוקסי ידועים).
* רנדומיזציה של הקוד בצד הלקוח – שינוי דפוסי הצגת המידע למשתמש בצורה שתקשה על ניתוח המידע.
* שימוש ב-CAPTCHA – לאחר מספר בקשות מסוים.

== ראו גם ==
* דרופשיפינג
* זליגת מידע

== הערות שוליים ==

קטגוריה:טכנולוגיות מידע
אמן תומפסון

אמן תומפסון (באנגלית: Amen Thompson; נולד ב-30 בינואר 2003) הוא כדורסלן אמריקאי המשחק בעמדות הרכז והקלע ביוסטון רוקטס מליגת הNBA.

==קריירה==
תומפסון נולד עם אח תאום, אסאר, בסן ליאנדרו, קליפורניה.<ref></ref> בעת שנכנסו לכיתה ח', עברה המשפחה לפורט לודרדייל, פלורידה, כדי שיוכלו להתחיל לשחק כדורסל בתיכון שנה אחת מוקדם מהרגיל. בעונתו השנייה בתיכון העמיד ממוצעים של 16.9 נקודות, 7.3 ריבאונדים ו-3.7 אסיסטים למשחק. בעונתו השלישית בתיכון העמיד ממוצעים של 20.5 נקודות, 8.4 ריבאונדים ו-4.4 אסיסטים למשחק, תוך שהוא מוביל את קבוצתו לזכייה באליפות התיכונים המקומית, כשהוא קולע 43 נקודות במשחק הגמר.<ref></ref><ref></ref>

תומפסון קיבל הצעות ממספר אוניברסיטאות,<ref></ref> אך בחר שלא להתנסות בכדורסל מכללות,<ref></ref> וב-25 במאי 2021 הצטרף יחד עם תאומו לליגת "אוברטיים עילית", ליגת נוער מקצוענית לגילאי 16–20, תוך מחשבה שהיא תכין אותם טוב יותר ל-NBA. בעונת 2021/2022 שיחק אמן ב-Team OTE, אחת משלוש הקבוצות בליגה, והעמיד ממוצעים של 14 נקודות, 6.6 ריבאונדים, 3.8 אסיסטים ו-2.1 חטיפות למשחק.<ref></ref> במשחק הגמר של העונה הפסידה קבוצתו ל-Team Elite, אותה הוביל אחיו.<ref></ref> בעונת 2022/2023 גדלה הליגה לשש קבוצות, והוא הצטרף לתאומו בקבוצת סיטי ריפרס.<ref></ref> בתום העונה זכה עם קבוצתו באליפות,<ref></ref><ref></ref> ונכנס לנבחרת העונה של הטורניר.<ref></ref> ב-22 באפריל 2023 הכריזו השניים כי יתמודדו בדראפט 2023 ב-NBA.<ref></ref><ref></ref><ref></ref>

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוברטיים עילית
קטגוריה:אמריקאים שנולדו ב-2003
ג'יימס אירווין (צייר)

ג'יימס אירווין (באנגלית: James Irvine; 1822 – 17 במרץ 1889) היה צייר דיוקנאות סקוטי.

== ביוגרפיה ==
אירווין נולד בשנת 1822, במחוז פורפשייר במזרח סקוטלנד. הוא היה בנו הבכור של ג'ון אירווין והתחנך בבית הספר הקהילתי המקומי. הוא היה תלמידו של צייר הדיוקנאות הסקוטי קולווין סמית' בברצ'ין.

אירווין התבסס כצייר בארברואת', לפני שעבר למונטרוז, שם קיבל הזמנות מהרקטור של אקדמיית מונטרוז ומאוצר מוזיאון מונטרוז.<ref>L. H. Cust, ‘Irvine, James (1822–1889)’, rev. Jennifer Melville, Oxford Dictionary of National Biography, Oxford University Press, 2004 </ref>
ג'יימס אירווין, לואיס בלאק - עבד משוחרר.
בסופו של דבר הוא קיבל הרבה יותר עבודה מכיוון שהוכר כאמן פורטרטים מוביל בסקוטלנד. הוא היה חבר טוב של עמיתו האמן ג'ורג' פול צ'למרס. בין הדיוקנאות שלו היו אלה של ג'יימס קול (1786–1880), ניצול מהקרב הימי שהוביל ללכידת האוניה "צ'סאפיק".<ref>Obituary, Montrose Standard, 8 October 1880, p. 2.</ref> ג'יימס קול גם נולד בפרידן, ליד מונטרוז, אך עשרות שנים לפני אירווין ב-1786. קול נלחם בקרב טרפלגר ואיבד יד. לאחר שנים של ציד לווייתנים הוא פרש לעיר הולדתו, שם צייר אותו אירווין חמש פעמים. קול הפך לסלבריטי בגלל קורות חייו ובזכות אורך חייו. ההספד של קול סוקרה בסופו של דבר ב"ניו יורק טיימס".<ref></ref>

אירווין גם צייר כמה נופים והוא החל לצייר דיוקנאות זיכרון של הרוזן והרוזנת מדלהוזי, אך לא השלים את המלאכה.

הוא מת בביתו במונטרוז ב-17 במרץ 1889.<ref>Lee, Sidney, ed. (1892). "Irvine, James" . Dictionary of National Biography. Vol. 29. London: Smith, Elder & Co.</ref>

לאירווין יש יותר משלושים ציורים בבעלות ציבורית.

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1822
קטגוריה:נפטרים ב-1889
זיכרונותיו של דון ז'ואן הצעיר

זיכרונותיו של דון ז'ואן הצעיר הוא רומן ארוטי שפורסם בעילום שם ב-1911. מחברו הוא גיום אפולינר.

== הספר ==
הספר נקרא על שם דון ז'ואן, הפתיין המיתולוגי. הספר הוקדש על ידי המחבר לפאבלו פיקאסו.

הספר נכתב במקור בצרפתית, ותורגם לאנגלית, ליפנית<ref>[http://homepage1.nifty.com/ta/sfa/apollina.htm 翻訳作品集成　ギヨーム・アポリネール]</ref> לעברית לבסקית, לאיטלקית ולשפות נוספות. המתרגם לטורקית נעצר על פרסום מגונה.<ref></ref>

הספר עובד לקומיקס על ידי ג'ורג' פישאר ב-1991.<ref></ref>

על בסיס אחת מרשומותיו ביומן משנת 1905, מספר חוקרים רואים בסיפור תרגום מגרמנית, אחרים רואים בו פרודיה על רומן מאת אנרי דה רגנייה שהופיע ב-1903.<ref>vedi l'[https://www.lemonde.fr/europe/article/2010/11/01/le-don-juan-d-apollinaire-censure-en-turquie_1433809_3214.html articolo] su "Le Monde".</ref>

הספר הוא הרומן השלישי של אפולינר.

== תקציר העלילה ==
רוג'ר בן ה-13 יצא לבלות את חופשת הקיץ עם אמו ושתי אחיותיו הגדולות בוילה באזור כפרי. תוך כדי מקלחת על ידי המשרתות הוא חווה את הזקפה הראשונה שלו. על ידי הצצה למשחקים של משרתות ומשרתות ביער, ועל ידי קריאת אנציקלופדיות וספרות אחרת בספריית האחוזה, הוא מבין את משמעות השינויים שהחלו להתרחש בגופו.

כתוצאה מה"לימוד" שלו בספרייה, הוא התחיל לאונן, ולאחר שאישר שאיבר המין שלו עובד, הוא החל לחפש אישה כדי לבצע את ההתנסות הראשונית שלו. רוג'ר מוצא את אשתו של מנהל האחוזה - אישה בהריון, מכאן ואילך, האחוזה הופכת ל'הרמון' של האציל, והוא חולק מיטה עם משרתותיו, שתי אחיותיו הגדולות ואפילו דודתו, בזו אחר זו.

עד סוף הקיץ, רוג'ר הכניס להיריון את אחותו הגדולה, דודתו ומשרתת. הוא דאג לחתנם עם מחזריהם, ואף אחד לא ידע שהוא האב האמיתי. רוג'ר טען כי מילא את חובתו הפטריוטית להגדיל את אוכלוסיית מולדתו.

== עיבוד קולנועי ==
הספר עובד לסרט בשיתוף צרפת ואיטליה בשנת 1987 (הכותרת הצרפתית נותרה המקורית, אך הכותרת האיטלקית היא L'Iniziazione), ויצא ביפן בשנת 1988 תחת השם היפני 衝動. הסרט שונה מהספר במספר פרטים.

==קישורים חיצוניים==
* 

== הערות שוליים ==

קטגוריה:סרטי 1987
קטגוריה:רומן אירוטי
ג'יימס האו (צייר)

ג'יימס האו (באנגלית: James Howe; 1780–1836) היה צייר חיות ודיוקנאות סקוטי.<ref>Cust, Lionel Henry (1891). "Howe, James" . In Lee, Sidney (ed.). Dictionary of National Biography. Vol. 28. London: Smith, Elder & Co. p. 85.</ref>

== ביוגרפיה ==
ג'יימס האו נולד ב-30 באוגוסט 1780 בסקירלינג בפיבלשייר, שם היה אביו, ויליאם האו, כומר משנת 1765 ועד מותו ב-10 בדצמבר 1796. לאחר שלמד בבית הספר הקהילתי האו למד לצייר באדינבורו, והועסק זמנית בציור תערוכות פנורמיות, והתמסר במיוחד לבעלי חיים.<ref>Oliver, Valerie Cassel, ed. (2011). "Howe, James". In Benezit Dictionary of Artists. Oxford University Press.</ref>

האו זכה למוניטין רב בזכות מיומנותו בציור סוסים ובקר, והועסק בציור דיוקנאות של בעלי חיים לסדרת איורים של חיות בית בריטיות, שפורסם על ידי "אגודת היילנד" של סקוטלנד כדי לעודד רבייה של בקר. הוא גם הוזמן על ידי סר ג'ון סינקלייר לצייר דוגמאות של גזעי בקר השונים. סט של ארבעה עשר תחריטים של סוסים מציורים של האו פורסמו וברובם נחרטו באדינבורו ב-1824, וסדרה של ארבעים וחמישה תחריטים דומים של סוסים ובקר פורסמה ב-1832.<ref>Smith, George Fairfull (2004). "Howe, James (1780–1836), animal and portrait painter". In Oxford Dictionary of National Biography. Oxford University Press.</ref>

ויליאם קיד הצעירותו היה בין תלמידיו.

האו הגיע פעם ללונדון כדי לצייר את סוסי ההרבעה המלכותית, אך התגורר בעיקר באדינבורו, שם היה מציג תכוף בתערוכות, במוסד המלכותי ובאקדמיה הסקוטית המלכותית משנת 1808 ועד מותו.

ב-1815 ביקר בשדה ווטרלו, וצייר תמונה של הקרב, אותה הציג באקדמיה המלכותית בלונדון ב-1816.

האו מת באדינבורו ב-11 ביולי 1836

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1780
קטגוריה:נפטרים ב-1836
Gang of Four

Gang of Four היא להקת פוסט-פאנק בריטית מלידס, אנגליה. הלהקה הייתה פעילה באופן מלא מ-1977 עד 1984, והתאחדה פעמיים בשנות ה-90.

== היסטוריה ==
ההרכב המקורי כלל את הסולן ג'ון קינג, הגיטריסט אנדי גיל, הבסיסט דייב אלן והמתופף הוגו ברנהאם. מרכיב אופייני במוזיקה של הלהקה הוא מקצב אחיד כמעט-ריקודי, עם אקורדים קטועים של גיטרה, שילוב צליל יוצא דופן יחסית ללהקות הפאנק של אותה תקופה. להקות רבות הושפעו מהצליל של Gang of Four, בהן Rage Against the Machine, The Futureheads, בלוק פארטי ופרנץ פרדיננד.

הלהקה קיבלה את שמה מ"כנופיית הארבעה" בסין. קבוצה של ארבעה חברים בכירים במפלגה הקומוניסטית של סין, שהגיעו לשיא כוחם בתקופת מהפכת התרבות.

דייוויד פריקה ממגזין "רולינג סטון" תיאר את הלהקה כ"כמעט בעלת המוטיבציה הפוליטית הטובה ביותר ברוקנרול".<ref>David Fricke, Rolling Stone, 7 August 1980.</ref>

הלהקה חזרה לפעילות משותפת ב-2004 שנקטעה בפברואר 2020 עם מותו של אנדי גיל ממחלת הקורונה, בה נדבק לאחר שהלהקה שבה מסיבוב הופעות בסין.<ref>[https://www.nme.com/news/music/andy-gill-gang-of-four-guitarist-died-today-aged-64-2604000 Andy Gill, guitarist and founding member of Gang of Four, has died aged 64.] In: New Musical Express, 1. Februar 2020; abgerufen am 1. Februar 2020.</ref>

בשנת 2022 שבה הלהקה לפעול, עם שרה לי כבסיסטית, במקום אנדי גיל. באותה שנה ראה אור מארז תקליטורים של הלהקה.

== דיסקוגרפיה ==
* Entertainment! (EMI, 1979)
* Solid Gold (Warner Bros, 1981)
* Songs of the Free (Warner Bros. 1982)
* Hard (Warner Bros., 1983)
* Mall (Polydor, 1991)
* Shrinkwrapped (Castle, 1995)
* Return the Gift (V2, 2005) הקלטות מחודשות לשירים ישנים
* Content (Yep Roc, 2011)
* What Happens Next (Metropolis/Membran, 2015)
* Happy Now (Gill Music Ltd, 2019)

== קישורים חיצוניים ==

* 

* 

== הערות שוליים ==

קטגוריה:להקות רוק אלטרנטיבי
קטגוריה:להקות בריטיות
קטגוריה:להקות שהוקמו בשנת 1976
ערוץ 2000

ערוץ 2000 הוא ערוץ רדיו המשדר שידורים חיים באינטרנט, באתר הערוץ ואפליקציה. הערוץ משדר תכנים יהודיים ותורניים, וכן מוזיקה ואקטואליה.

== היסטוריה ==
התחנה הוקמה בשנת תשנ"ה (1995) כתחנת טלוויזיה פרטית בידי כמה רבנים, בהם הרב שלום אזולאי, בנו של הרב עמרם אזולאי, הרב משה בן-לולו ורבי יוסף ביטון. דרכו הרוחנית של הערוץ הייתה מכוונת על ידי הרב אלעזר אבוחצירא אשר היה חברו לישיבה של הרב שלום אזולאי והנחה את מייסדי הערוץ בכל הקשור לדרכו הרוחנית והוא שדרבן וחיזק את ידיהם של המייסדים להמשיך בעבודת הקמת התחנה<ref></ref>.

עקב קשיים לוגיסטיים, לאחר תקופה קצרה עברה התחנה לשידור רדיו ושידרה בתדר 100Fm. נכון לעשור השני של המאה ה-21, הערוץ משדר בפורמט מקוון שיעורי תורה, מוזיקה, ותכנים שונים בנושא יהדות.

== תוכן שידורים ==
ב-2016 עבר הערוץ לשדר בפורמט מקוון הכולל שידורים חיים ותוכניות אקטואליות יומיות ושבועיות. בנוסף הערוץ יוצר תוכן מקור בדמות כתבות וסרטונים<ref>אבי רוזן, [https://www.93fm.co.il/radio/97743/ נחשוני המהפכה • ערוץ 2000: ככה הכול התחיל – מסמך נדיר]. רדיו קול חי, 23 בפברואר 2015</ref>.

הערוץ מחזיק באולפנים במעגל סגור ובאולפן ירוק המשדרים תוכניות חדשותיות, אקטואליות ותחקירים לצד צוות כתבי שטח המשדרים בלייב ממוקדי האירועים השונים באופן יומי.

צוות העובדים של הערוץ כולל 35 עובדים ובהם עורכים, כתבי שטח, צוות אולפן, צוות ניו מדיה, תחקירנים ושדרנים.

הערוץ משרד שיעורים של רבנים שונים כגון הרב שלום ארוש, הרב זמיר כהן, הרב יגאל כהן, הרב יצחק פנגר. מדי יום עולות לאתר בממוצע כ-30–40 כתבות חדשותיות ועוד 15 כתבות מקור המיוצרים באולפני הערוץ ובשידורי חוץ.

לערוץ כ-29 אלף כניסות לאתר ביום ממוצע. עד 2021 נספרו כבר מיליוני כניסות לדפי התוכן השונים.

במהלך שנת 2023 היו לאתר כ־4,940,401 כניסות מ־317,601 יוזרים שונים שהאזינו במשך כ־62,169 ימים.

== קישורים חיצוניים ==
* 
* 
* 

== הערות שוליים ==

קטגוריה:אתרי אינטרנט
אלכסנדר ג'ונסטון

אלכסנדר ג'ונסטון (באנגלית: Alexander Johnston; 1816–1891) היה צייר סקוטי, הידוע בציורי ז'אנר והיסטוריה.

== ביוגרפיה ==
נולד באדינבורו, בנו של אדריכל. הוא היה סטודנט באקדמיית הנאמנים באדינבורו מ-1831 עד 1834, ונסע ללונדון להיכרות עם סר דייוויד וילקי.

הוא נכנס לבית הספר של האקדמיה המלכותית בניהולו של ויליאם הילטון ב-1836.<ref>Lee, Sidney, ed. (1892). "Johnston, Alexander (1816-1891)" . Dictionary of National Biography. Vol. 30. London: Smith, Elder & Co.</ref>

== יצירה ==
בהיותו באדינבורו החל ג'ונסטון לצייר דיוקנאות, והוא הביא עמו ללונדון כמה דיוקנאות של משפחתו של ד"ר מוריסון, אותם הציג באקדמיה המלכותית ב-1836 וב-1837. ב-1838 הציג שם את תמונת הנושא הראשונה שלו, "תפילת האם". ושלח את "אוהבי הסקוטש" שלו לאגודת האמנים הבריטים.

בשנת 1839 תמונתו של "קבר האם" שהוצגה באקדמיה המלכותית קיבלה ביקורת חיובית, בעוד ש"הרועה" (1840) ו"יום ראשון בבוקר" (1841) ביססו את הפופולריות שלו.

בשנת 1841 הציג ג'ונסטון את תמונתו ההיסטורית הראשונה, "המפגש של יורש העצר עם מרי מלכת הסקוטים", שנרכשה על ידי איגוד האמנות של אדינבורו. בשנים מאוחרות יותר הוא היה תורם לכל התערוכות המרכזיות. ציור סצנה הממחישה את שירו של וולטר סקוט, קיבלה פרס מאקדמיית ליברפול ב-1849; והמפגש של הנסיך צ'ארלס עם פלורה מקדונלד לאחר קרב קולדן" זכתה בפרס על ידי איגוד האמנות של גלאזגו.

ג'ונסטון עדיין הציג בתערוכות ב-1884.

ג'ונסטון מת בהמפסטד, לונדון, לאחר מחלה קצרה, ב-2 בפברואר 1891.

== גלריה ==
<gallery mode="packed" heights="200">
 File:Sabbath Eve.jpg|ערב שבת
File:Alexander Johnston - Angus MacKay, 1813 - 1859. Piper to Queen Victoria, 1843 - 1854 - PG 2675 - National Galleries of Scotland.jpg|מנגן בחמת חלילים
File:Lady of the Lake Johnston.jpg|גברת האגם
</gallery>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1816
קטגוריה:נפטרים ב-1891
בית הכנסת בקומוטיני

בית הכנסת בקומוטיני (ביוונית: Συναγωγή Κομοτηνής) כונה גם "בית-אל", כלומר "בית האלוהים" בעברית, היה בית כנסת יהודי ששכן בקומוטיני שביוון ובנייתו מתוארכת לאמצע המאה ה-19 או תחילת המאה ה-18. בית הכנסת היה ממוקם בתחילת רחוב הקיסר תאודוסיוס, מול כנסיית המעונות של מרים הבתולה. בשנת 1983, הוא סווג כאנדרטה היסטורית לשימור, אך באפריל 1994 הוחלט על הריסתו.

אזור המבצר בקומוטיני, בו שכן בית הכנסת, נודע עד מלחמת העולם השנייה בשם "הרובע היהודי של קאלה". בתקופת הכיבוש, בין השנים 1941–1944, הוסרו רהיטי בית הכנסת ובמשך שנים אחדות שימש המבנה כאורווה.

==מבנה בית הכנסת==
במהלך שנות האימפריה העות'מאנית, קיומם של רבעים נפרדים לקבוצות אתניות-דתיות בודדות היה דבר נפוץ, לא רק ליהודים. באותה מידה היה נפוץ, באותם מקרים שבהם היה חלק מבוצר של העיר, שיהודים ישבו בתוכו. המיוחד בקומוטיני הוא שהיהודים היו התושבים הכמעט בלעדיים של החלק המוקף חומה של העיר ושם גם הוקם בית הכנסת.

מבנה בית הכנסת היה דוגמה מצוינת לאדריכלות בלקנית. הוא היה ממוקם בתוך מבצר העיר, בתחילת רחוב הקיסר תאודוסיוס, וממש מול הכנסייה האורתודוקסית של פנאגיה הישנה. לפני המלחמה נקרא הרחוב רחוב פרוריו. זה היה, בניין מאמצע המאה ה-19, די מרווח ומרשים, שאף בלט בגלל כיפתו הנראית מבחוץ. לבית הכנסת היה אולם נשים נפרד עם כניסה עצמאית בצד המזרחי, שהופרד מיתר החלל במעקות. הכניסה לבית הכנסת המרכזי הייתה דרך השער המרכזי בצידו הצפוני. דגם דומה של בית הכנסת הזה היה קיים בקונסטנטינופול ובפרוסיה. לבית הכנסת הייתה כיפה מרכזית שמתחתיה נמצאה הבימה. בתוך המבנה הייתה סדרה של עמודים שתמכו בגג במעגל. ה"היכל" הוקם על הקיר המזרחי.

מאז כניסת הגרמנים לעיר בשנת 1941 הפך בית הכנסת לאורווה ונשאר כך במשך מספר שנים, שכן בשנת 1943 הושמדו יהודי העיר. לאחר מכן, הוא ננטש לגורלו ולפגעי הזמן.
בניסיון להצילו, ב-1983 סווג המבנה כאנדרטה לשימור, שכן לפי הנמקה של האפורה הרביעית של אנדרטאות חדשות יותר . אך מכיוון שהייעוד הזה נשאר רק על הנייר, הבניין המשיך לעמוד נטוש עוד עשור. בשלב מסוים הגג התערער וכיפתו קרסה. המועצה היהודית המרכזית של יוון, אולי בלחץ הרשויות המקומיות של העיר, החליטה להרוס את המבנה באפריל 1994.

== הערות שוליים ==

קטגוריה:יוון: בתי כנסת
נזמי אל-בדאווי

נזמי נידאל נזמי אל-בדאווי (בערבית: نظمي نضال نظمي البدوي; נולד ב-24 באוגוסט 1991) הוא כדורגלן עבר אמריקאי-פלסטיני ששיחק בעמדת הקשר.

==קריירה==
אל-בדאווי נולד בראלי שבקרוליינה הצפונית להורים שמוצאם מתרשיחא. הוא התחיל את הקריירה שלו במחלקת הנור של טריינל יונייטד עמה זכה בשלוש אליפויות רצופות בין השנים ל-. במקביל שיחק בקבוצת הכדורגל של תיכון אתונה דרייב בעיר הולדתו. במהלך 4 שנים רשם 35 שערים ו-60 בישולים ב-88 משחקים.

ב-11 באפריל 2014 חתם בקרוליינה ריילהאווקס מליגת הכדורגל של אמריקה הצפונית. בעונת נבחר למצטיין של העונה.

בשנת התאמן עם איסטרה 1961 מליגת העל הקרואטית, אך לבסוף נשאר בארצות הברית.

ב-15 בינואר 2018 חתם בסינסינטי. כעבור שנה הצטרף המועדון ל-MLS, דבר שגרם לירידה במעמדו של אל-בדאווי. ב-30 במאי הושאל לקרוליינה הצפונית עד לסיום העונה. ב-21 בנובמבר 2019 חתם על חוזה לעונה נוספת בקבוצה.

ב-3 בספטמבר 2021 הודיע כי יפרוש מכדורגל בסיום העונה.

בשנת אל-בדאווי החליט לייצג את נבחרת פלסטין. ב-16 בנובמבר 2018 ערך את הופעת הבכורה שלו בקבוצה בניצחון 1-2 נגד בה גם הבקיע את שער הבכורה שלו בנבחרת. נכלל בסגל הנבחרת לקראת גביע אסיה בכדורגל 2019.

==קישורים חיצוניים==

קטגוריה:כדורגלנים אמריקאים
קטגוריה:כדורגלנים פלסטינים
קטגוריה:קשרי כדורגל אמריקאים
קטגוריה:קשרי כדורגל פלסטינים
קטגוריה:קרוליינה הצפונית: כדורגלנים
קטגוריה:כדורגלני סינסינטי
קטגוריה:כדורגלני נבחרת פלסטין
קטגוריה:כדורגלני גביע אסיה 2019
קטגוריה:אמריקאים שנולדו ב-1991
קטגוריה:פלסטינים שנולדו ב-1991
רודולף סטריידינגר

רודולף סטריידינגר (בגרמנית: Rudolf Striedinger; נולד ב-26 בספטמבר 1961) הוא ראש המטה הכללי הנוכחי של צבא אוסטריה.

==ביוגרפיה==
סטריידינגר נולד בווינר נוישטאדט ב-26 בספטמבר 1961. הוא למד בתרזיאנום - בית הספר הצבאי בווינה, וסיים את לימודיו ב-1979. שנה לאחר מכן הוא התגייס לצבא אוסטריה. הוא למד באקדמיה הצבאית התרזיאנית, וב-1983 הועלה לדרגת לויטננט. בין 1984-1987 הוא שימש כמפקד פלוגה. בין 1988-1991 למד באקדמיה להגנה לאומית בווינה. בין 1991–1994 שימש כסגן ראש מטה הפיקוד הצבאי של וינה. לאחר מכן, היה הקצין האחראי לענייני כוח אדם, ניהול ותיאום במשרד ההגנה הפדרלית והיה מפקד הגדוד האקדמי באקדמיה הצבאית התרזיאנית ואחראי על משרד המטה הכללי במשרד ההגנה.

בשנת 2002 מונה לראש לשכת המטכ"ל ובשנת 2004 הועלה לדרגת בריגדיר. בין ה-28 במאי 2006 ל-1 בדצמבר 2006, פיקד סטריידינגר על כוח משימה רב-לאומי בבוסניה והרצגובינה. מ-26 במאי 2011 עד פברואר 2016 היה המפקד הצבאי של אוסטריה תחתית. ב-17 באוגוסט 2022 הודיעה שרת ההגנה קלאודיה טאנר שסטריידינגר יחליף את רוברט בריגר בתפקיד ראש המטה הכללי. הוא נכנס לתפקידו ב-20 באוקטובר של אותה שנה.

==קישורים חיצוניים==

* [http://www.bmlv.gv.at/truppendienst/ausgaben/artikel.php?id=488 Artikel des Bundesheeres über den Kommandantenwechsel bei der Task Force North]
* [http://www.bmlv.gv.at/cms/artikel.php?ID=5626 Artikel des Bundesheeres über die offizielle Übergabe des Militärkommandos]
* [http://www.club-carriere.com/phpscripts/inserat.php?name=Rudolf%20Striedinger&K_ID=21251 Interview mit Rudolf Striedinger auf club-carriere.com]

קטגוריה:גנרלים אוסטרים
קטגוריה:ראש המטה הכללי (אוסטריה)
קטגוריה:אוסטרים שנולדו ב-1961
יצחק בן יהודה הלוי

רבי יצחק בן יהודה הלוי היה פרשן מקרא ובעל תוספות צרפתי. חי ב, כנראה, במחצית השנייה של המאה ה-13.<ref name="je"></ref>

היה תלמידו של רבי חיים מפלייזא, אשר יש שמזהים אותו עם רבי חיים פלטיאל.

== חיבוריו ==
חיבורו "פענח רזא" על חמישה חומשי תורה מכיל פרשנות על דרך פשט כמו גם על דרך נוטריקון וגימטריאות. בספרו הוא מצטט מתורתם של רבו רבי חיים מפלייזא, רבי יוסף קרא, רבי יוסף בכור שור, רבי אלעזר מגרמייזא, רבי יהודה החסיד, ועוד בעלי תוספות רבים. ה"פענח רזא" נדפס לראשונה בפראג בשנת 1607, מתוך כתב יד, בתוספת הערות והוספות של רבי יצחק כ"ץ מפראג. כתבי יד נוספים נמצאים בספרייה הבודליינית ובספריות אחרות באירופה.

רבי יצחק כתב גם כן תוספות על התלמוד, והוא נקרא "בעל תוספות משאנץ".

== קישורים חיצוניים ==
* 
* 
* 
* 
* 
* 

== הערות שוליים ==

קטגוריה:אישים שמקום קבורתם לא נודע
קטגוריה:פרשני המקרא
קטגוריה:בעלי התוספות
קטגוריה:ראשוני צרפת
קטגוריה:אישים שחיו במאה ה-13
נדרנגטה

הנדרנגטה (באיטלקית: Ndrangheta; נהגה ) הוא סינדיקט פשע מאורגן מסוג 'מאפיה' שבסיסו בחצי האי קלבריה בדרום-מערב איטליה (ב"אצבעות" המגף האיטלקי) שידיעות על פעילותו קיימות כבר מסוף המאה ה-18. מאז שנות ה-50 של המאה ה-20 וההגירה ההולכת וגוברת מקלבריה, התבסס הארגון ברחבי העולם.

עיקר פעילות הנדרנגטה בסחר בסמים, תחום שבו היא שולטת כמעט בבלעדיות באירופה, אך היא עוסקת גם בפעילות מאפיה מסורתית אחרת כמו סחר בנשק, הלבנת הון, סחיטה, גביית חובות ועוד. הנדרנגטה זוכה לשיתוף פעולה של הקרטלים המרכזיים בדרום אמריקה, שרואים בה את השותף האירופאי האמין ביותר שלהם.

מיוחסים לנדרנגטה השפעה רבה על הפוליטיקה המקומית והארצית באיטליה וחדירה למגזר העסקי. השערות שונות הועלו ביחס להיקף הכסף המנוהל בידי הארגון.

מיוחסת לנדרנגטה השפעה גם על הפוליטיקה במדינות זרות, כך למשל התפרסם הרצח הכפול של העיתונאי יאן קוצ'אק וארוסתו מרטינה קושנירובה בפברואר 2018, קוצ'אק היה עיתונאי שעסק בתחקיר על קשרי שחיתות בין פוליטיקאים סלובקים למאפיה האיטלקית של העיתונאי הסלובקי יאן קוצ'אק, והכתבה האחרונה שלו לפני הרצח עסקה באפשרות כי מתנהלים קשרים בין הנדרנגטה וגורמי ממשל רמי דרג בסלובקיה. לרצח ולאישומים סביבו, הייתה השפעה ניכרת בפוליטיקה המקומית, רוברט פיצו שהיה אז מנהיג המפלגה הסוציאל־דמוקרטית (סמר) התפטר מראשות הממשלה, וזוזנה צ'פוטובה, לימים הנשיאה האישה הראשונה בתולדות סלובקיה, הצהירה כי הפרשה הייתה אחת הסיבות להחלטתה להתמודד על הנשיאות.

==קישורים חיצוניים==

* 

==הערות שוליים==

קטגוריה:המאפיה
קטגוריה:איטליה: חוק ומשפט
סויוז TM-26

סויוז TM-26(ברוסית: Союз TM-26) הייתה משימה מאוישת שהביאה לתחנת החלל מיר משלחת קבועה מס' 24. המשימה שוגרה ב-5 באוגוסט 1997 מקוסמודרום בייקונור, קזחסטן, כשבתוכה שתי אנשי צוות: שני קוסמונאוטים אנטולי סולוביוב ופאבל וינוגרדוב. בנוסף לתוכנית ניסויים והחלפת צוות קוסמונאוטים החלו בפעילות תיקון של מודול "ספקטר" הפגוע. 

==צוות==
* צוות המראה:
** אנטולי סולוביוב - מפקד
** פאבל וינוגרדוב - מהנדס טיסה

* צוות נחיתה:
** אנטולי סולוביוב - מפקד
** פאבל וינוגרדוב - מהנדס טיסה
** לאופולד אייארטס - אסטרונאוט חוקר
===צוות גיבוי===
* גנאדי פדאלקה - מפקד
* סרגיי אוודייב - מהנדס טיסה

==תיאור המשימה==
החללית שוגרה ב-5 באוגוסט 1997. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U.

ב-7 באוגוסט החללית התחברה לתחנת החלל מיר. באותה עת לתחנת החלל כבר הייתה מחוברת חללית סויוז TM-25 ושהה בה צוות של משלחת מס' 23 לתחנת החלל מיר שכלל וסילי ציבלייב ואלכסנדר לזוטקין מרוסיה ומייקל פול מארצות הברית. הצוותים שכללו יחד 5 אנשים החלו בהכנות לביצוע ניסויים והעברת תחנת החלל לאחריות משלחת מס' 24. 

ב-14 באוגוסט חללית "סויוז TM-24" התנתקה מתחנת החלל ועל סיפונה וסילי ציבלייב ואלכסנדר לזוטקין מרוסיה. משלחת מס' 24 החלה לפעול לפי תוכנית. 

ב-31 בינואר 1998 שוגרה חללית סויוז TM-27 ועל סיפונה צוות של משלחת מס' 25. הם התחברו לתחנת החלל והחל הליך מסודר של העברת שליטה על התחנה למשלחת קבועה חדשה. בחללית זו הגיע גם לאופולד אייארטס מצרפת. צוות התחנה גדל ל-6. הם התחלו בהעברה של תחנת החלל לצוות חדש. לאופולד אינארץ החל בתוכנית ניסויים בתחום רפואה וביולוגיה שהוכנה על ידי סוכנות החלל הצרפתית. 

"סויוז TM-26" נחתה ב-19 בפברואר 1998 כשבתוכה שני הקוסמונאוטים המקוריים של המשימה והאסטרונאוט לאופולד אייארטס (לאחר 20 ימים בחלל). בתחנת החלל מיר נותרו טלגט מוסאבייב וניקולאי בודארין שהגיעו עם "סויוז TM-27" ואנדי תומאס שהיה חבר משלחת מס' 24 והמשיך את פעילותו בחלל.

==ראו גם==
* תוכנית סויוז
* תחנת החלל מיר

==קישורים חיצוניים==

* [http://www.spacefacts.de/mission/english/soyuz-tm26.htm נתוני המשימה]
* [http://www.astronautix.com/s/soyuztm-26.html סויוז TM-26] באנציקלופדיה אסטרונאוטיקה 

קטגוריה:תוכנית סויוז
קטגוריה:1997 ברוסיה
קטגוריה:1998 ברוסיה
כנופיות לאגוס

כנופיות לאגוס (באנגלית: Gangs of Lagos) הוא מותחן פשע ניגרי משנת 2023, אשר מתאר את מלחמות הכנופיות בעיר לאגוס. הסרט הוא פרי שיתוף פעולה בין פריים וידאו, הבמאי ג'דסולה אוסיבירו והמפיק קמי לאלה אקנדוג'ו. שיתוף פעולה שמטרתו הנגשת סרטים אפריקאיים לקהל ברחבי העולם.

==עלילה==
העיר לאגוס בניגריה, נשלטת כליל בידי כנופיות הפשע שמונהגות בידי "איליאנים" ("בעליהם של בני אדם"). העלילה מתמקדת באובלולה (טובי בקרה), בנו של אחד האיליאנים אשר נרצח בצורה מסתורית. אובלולה חולם לצאת ממעגל הפשע והעוני של לאגוס, אולם בהדרגה שוקע עמוק יותר ויותר בתוכו. לאחר שחברו הטוב ביותר נרצח, הוא מוביל מלחמת כנופיות קטלנית במטרה לנקום.

==קישורים חיצוניים==

* [https://www.amazon.com/Gangs-Lagos-Tobi-Bakre/dp/B0B6QMJ7CW כנופיות לאגוס] באתר אמזון פריים
* [https://www.rottentomatoes.com/m/gangs_of_lagos כנופיות לאגוס] באתר Rotten Tomatoes

קטגוריה:סרטים ניגריים
קטגוריה:סרטי 2023
אשף הבריחות

אשף הבריחות (בפולנית: Najmro. Kocha, kradnie, szanuje; "הקר ביותר. הוא אוהב, הוא גונב, הוא מכבד") הוא סרט קומדיה היסטורית פולני משנת 2021. הסרט מספר את סיפורו של זדז'יסלב נג'מרודזקי - פושע פולני, אשר נמלט 29 פעמים מבתי כלא שונים במדינה.

הסרט הוקרן לראשונה בפסטיבל הסרטים ניו הורייזון בוורוצלב ב-18 באוגוסט 2021. הסרט זכה בפרס הקהל בפסטיבל הסרטים של קרקוב, וכן בפרס עבור התלבושות הטובות ביותר בפסטיבל הסרטים בגדיניה.

==עלילה==
זדז'יסלב נג'מרודזקי הוא מנהיג של כנופיה קטנה בפולין הקומוניסטית. הוא ואנשיו פושטים על חנויות כל-בו ושודדים מכוניות. המשטרה לוכדת אותו פעם אחר פעם, אולם הוא נמלט מהכלא שוב ושוב ושם ללעג ולקלס את רשויות החוק הפולניות. אולם אז זדז'יסלב מתאהב בתרזה, נערה הגונה שמנסה לגרום לו לחזור למוטב. לאחר שהוא נכנס לכלא פעם נוספת, תרזה מציבה אתגר בפניו. הוא ירצה את עונשו וימלא את חובו לחברה. היא מבטיחה לחכות לו עד שישתחרר.

==קישורים חיצוניים==

קטגוריה:סרטי 2021
קטגוריה:סרטים פולניים
קיל בוקסון

קיל בוקסון (בקוריאנית: 길복순) הוא מותחן פשע דרום קוריאני משנת 2023, אשר עוסק במתנקשת שהיא גם אם חד-הורית. הסרט הוקרן לראשונה בפסטיבל הסרטים הבין-לאומי בברלין ב-18 בפברואר 2023, ועלה לנטפליקס ב-31 במרץ.

==עלילה==
גיל בוק-סון, היא מתנקשת מקצועית אשר עובדת בחברת מתנקשים יוקרתית בשם MK. במקביל, היא גם אם חד-הורית, שמנסה לטפל בבתה המתבגרת גיל ג'י-יונג. היא מנסה לנתק בין שני העולמות שבהם היא חיה, אולם הגבול ביניהם הולך ומיטשטש, וכאשר תוקף החוזה שלה עם החברה עומד לפוג, היא מתלבטת אם לחדש אותו. אולם אז היא מקבלת משימה שהיא מסרבת לבצע, דבר שעל פי קוד המתנקשים משמעותו גזר דין מוות.

==קישורים חיצוניים==

קטגוריה:סרטי 2023
קטגוריה:סרטים בקוריאנית
קטגוריה:סרטים דרום קוריאניים
מערות לונגיו

מערות לונגיו (בסינית: 龙游石窟), הנקראות גם חדרי האבן שיאונאנהאי (小南海石室), הן קבוצה של 24 מערות אבן חול מלאכותיות, הממוקמות בגבעת פנגהואנג, ליד הכפר שיאן בויקן על גדות הנהר קו בלונגיו , בנציבות העירונית קוזו , במחוז ג'ג'יאנג, סין.

מערות אלו נוצרו לפני יותר מ-2,000 שנה, אך למעשה אין להן תיעוד באף מסמך היסטורי. המערות התגלו על ידי חקלאים מקומיים ביוני 1992, לאחר שניקזו את המים של חמש בריכות קטנות בכפר שלהם, שיאן בויקן. כתוצאה מכך, נמצאו 5 מערות. מאוחר יותר, לאחר חקר של האזור, נמצאו 19 מערות נוספות.<ref name="Li et al 2009"></ref>

כ-200 ק"מ ממערות לונגיו, נמצאות מערות הואשאן, על גדות הנהר שיאנג , הבנויות באופן דומה למערות לונגיו, אם כי ככל הנראה מערות הואשאן נבנו כ-1,500 שנה אחרי מערות לונגיו, בתקופת שושלת מינג המאוחרת (1552–1667 לספירה).<ref></ref>

מערות אלו גדולות מאוד, בהתחשב בכך שנעשו על ידי אדם: שטח הרצפה הממוצע של כל מערה הוא למעלה מ-1,000 מטר מרובע, כשגובה כל מערה לא עולה על 30 מטר. כמו כן, למשטחי התקרה, הקיר והעמודים, יש את אותם הגימורים - סדרה של פסים או נדבכים מקבילים, ברוחב של כ-60 ס"מ, המכילים סימני חריטה, הניצבים בזווית של כ-60° לציר.

== קישורים חיצוניים ==

== הערות שוליים ==

קטגוריה:אסיה: מערות
קטגוריה:סין: גאוגרפיה
פיניטיזם

בפילוסופיה של המתמטיקה, פיניטיזם הוא גישה שמקבלת את הקיום של עצמים מתמטיים סופיים בלבד. זאת בניגוד לזרם המרכזי בפילוסופיה של המתמטיקה, שבו מקובלים גם עצמים אינסופיים (למשל קבוצה אינסופית). אף שהפיניטיזם מקבל את קיומם של מספרים טבעיים, קבוצת המספרים הטבעיים אינה נחשבת לעצם מתמטי. לפיכך כימות על פני תחום אינסופי אינו נחשב לבעל משמעות. התאוריה המתמטית שמקושרת לעיתים קרובות עם פיניטיזם היא אריתמטיקה פרימיטיבית רקורסיבית של תוראלף סקולם.

==היסטוריה==
בשנת 1874 הציג גאורג קנטור את תורת הקבוצות הנאיבית, והשתמש בה כבסיס לעבודתו על מספרים טרנספיניטיים. כאשר התגלו פרדוקסים כמו הפרדוקס של ראסל, הפרדוקס של ברי והפרדוקס של בורלי-פורטי בתורתו של קנטור, הוויכוח סביב קיומן של קבוצות אינסופיות הפך ללוהט, וננקטו בו עמדות שונות על ידי מתמטיקאים. כולם הסכימו לגבי קיום עצמים מתמטיים סופיים כמו מספרים טבעיים. עם זאת היו חילוקי דעות לגבי עצמים מתמטיים אינסופיים. עמדה אחת הייתה המתמטיקה האינטואיציונית שבה דגל המתמטיקאי ההולנדי ל.א.י בראואר, שדחתה את קיומם של עצמים אינסופיים עד לבנייתם. מתנגד בולט נוסף לגישתו של קנטור היה לאופולד קרונקר.

עמדה אחרת קידם דויד הילברט: עצמים מתמטיים סופיים הם עצמים קונקרטיים, עצמים מתמטיים אינסופיים הם עצמים אידיאליים, וקבלת עצמים מתמטיים אידיאליים אינה גורמת לבעיה לגבי עצמים מתמטיים סופיים. באופן פורמלי יותר, הילברט האמין שאפשר להראות שכל משפט על עצמים מתמטיים סופיים שניתן להוכיח באמצעות עצמים אינסופיים אידיאליים, ניתן להוכיח גם בלעדיהם. לכן התרת עצמים מתמטיים אינסופיים לא תגרום לבעיה לגבי עצמים סופיים. זה הוביל לתוכניתו של הילברט להוכיח את העקביות והשלמות של תורת הקבוצות תוך שימוש באמצעים פיניטיסטיים, שכן הדבר מרמז שהוספת אובייקטים מתמטיים אידיאליים היא הרחבה שמרנית של החלק הפיניטיסטי. השקפותיו של הילברט קשורות גם לפילוסופיה הפורמליסטית של המתמטיקה. מטרתו של הילברט להוכיח את העקביות והשלמות של תורת הקבוצות או אפילו של האריתמטיקה בלבד באמצעים פיניטיסטיים התבררה כמשימה בלתי אפשרית בשל משפטי האי-שלמות של קורט גדל. עם זאת, ההשערה הגדולה של הארווי פרידמן מרמזת שרוב התוצאות המתמטיות ניתנות להוכחה באמצעים פיניטיסטיים.

כתוצאה ממשפטי האי-שלמות של גדל, כשהתברר שאין תקווה להוכיח את העקביות והשלמות של המתמטיקה, ועם התפתחותן של תורות קבוצות אקסיומטיות עקביות לכאורה כמו תורת הקבוצות של צרמלו-פראנקל, רוב המתמטיקאים המודרניים אינם מתמקדים בנושא זה. כיום, רוב המתמטיקאים נחשבים פלטוניסטים ומשתמשים ללא קושי בעצמים מתמטיים אינסופיים.

==פיניטיזם קלאסי מול פיניטיזם קפדני==

בספרה The Philosophy of Set Theory, מארי טיילס אפיינה את אלו המאפשרים עצמים אינסופיים בפוטנציה כפיניטיסטים קלאסיים, ואת אלו שאינם מאפשרים אובייקטים אינסופיים בפוטנציה כפיניטיסטים קפדניים (strict finitists). למשל, פיניטיסט קלאסי יאפשר אמירות כגון "לכל מספר טבעי יש עוקב" ויקבל כמשמעותיות סדרות אינסופיות במובן של גבולות של סכומים חלקיים סופיים, בעוד שפיניטיסט קפדני לא יעשה זאת. מבחינה היסטורית, ההיסטוריה הכתובה של המתמטיקה הייתה לפיכך פיניסטית קלאסית עד שקנטור יצר את ההיררכיה של קרדינלים טרנספיניטיים בסוף המאה ה-19.

==לקריאה נוספת==
<div class="mw-content-ltr">
* 
</div>

==קישורים חיצוניים==
*

קטגוריה:פילוסופיה של המתמטיקה
קטגוריה:אינסוף
יהדות פלאו

מיקומה של [[פלאו במפת העולם]]
יהדות פלאו היא ההתיישבות היהודית במדינת האיים פלאו שהתחילה ב-1993, שנה לפני שפלאו קיבלה את עצמאותה מארצות הברית.

== היסטוריה ==
בפלאו חיים פחות מעשרה יהודים, ועוד כמה שהם יהודים מצד אחד. מרבית האוכלוסייה, כולל היהודים, עוסקת בתעשיית התיירות, חלק מרכזי בכלכלת המדינה. ההיסטוריה של יהדות פלאו החלה עם הגעתם של בני הזוג ילידי ישראל טובה ונבות בורנובסקי, וילדיהם, שעברו לפלאו ב-1993 כשנה טרם הקמתה כמדינה עצמאית, כדי להפעיל את מרכז הצלילה Fish 'n Fins. המשפחה התרחבה ונולדו להם שני ילדים, שהיו הילדים היהודים המתועדים הראשונים שנולדו בפלאו. לשני הילדים יש שמות אמצעיים מקומיים.

היהודים המוכרים ביותר במדינה הם סטיוארט בק , עורך דין יהודי-אמריקאי שסייע במשא ומתן על ההסכם שהגדיר את פלאו כמדינה עצמאית ב-1994, קיבל באזרחות כבוד, ונבחר ב-2003 לשגריר הקבוע הראשון של פלאו באו"ם. ולארי מילר, שופט בבית המשפט העליון בפלאו.

במשחקי המכביה השמונה-עשרה ב-2009 ייצגו את המדינה שני רוכבי אופניים. הייתה זו הפעם הראשונה בה פלאו יוצגה בתחרות זו.

== ראו גם ==
* יחסי פלאו-ישראל
* יהדות פולינזיה הצרפתית
* יהדות ניו זילנד
* יהדות אוסטרליה
* פלאו

==הערות שוליים==

פלאו
קטגוריה:פלאו
הענקים של מונטה פראמה

הענקים של מונטה פראמה (באיטלקית: Giganti di Mont'e Prama) הם פסלי אבן עתיקים בסרדיניה, איטליה, שנוצרו בתקופת התרבות הנוראגית. פסלים אלו נמצאו במרץ 1974, על קרקע חקלאית ליד מונטה פראמה. גובה הפסלים נע בין 2 ל-2.5 מטרים.<ref name="The Independent"></ref>

לאחר ארבעה חפירות ארכאולוגיות, שבוצעו ב-1975–1979, נמצאו כ-5,000 חלקים של הפסלים, כולל 15 פסלי ראש, ו-22 פסלי פלג הגוף העליון. לאחר מציאתם, כל החלקים אוכסנו למשך 30 שנה במאגרים של המוזיאון הארכאולוגי הלאומי של קליארי, אם כי חלק מאותם חלקים הוצגו במוזיאון עצמו.<ref name="Roberto Nardi (2008)"></ref> לצד הפסלים, נמצאו עוד מספר מבני נוראגה ומספר אבני קודש.

על הפסלים מבוצע שיקום ארכאולוגי מאז 2005, בתקציבו של המשרד לפעילויות ומורשת תרבותית ואזור סרדיניה. הפסלים נגישים לציבור מאז נובמבר 2011.

על פי הערכות, שברי הפסלים הגיעו מ-44 פסלי ענקים, כאשר 25 מהם כבר שוחזרו, בנוסף ל-13 מבני נוראגה ששוחזרו. כמו כן, לא בוצע שחזור על 3 פסלים ו-3 מבני נוראגה.<ref name="Mont'e Prama Prenda 'e Zenia"></ref><ref name="La Nuova"></ref>

== קישורים חיצוניים ==

== הערות שוליים ==

קטגוריה:סרדיניה
קטגוריה:איטליה: אתרים ארכאולוגיים
אינדיה אמרטיפיו

אינדיה ריא אמרטיפיו (באנגלית: India Ria Amarteifio; נולדה ב-17 בספטמבר 2001) היא שחקנית בריטית.

== ראשית חייה ==
אמרטיפיו נולדה בקינגסטון על התמזה וגדלה בטוויקנהאם. היא הצטרפה לאקדמיה למחול של ריצ'מונד בשנת 2012, שבאמצעותה עשתה אודישן וזכתה במלגת לימודית בבית הספר לתיאטרון של סילביה יאנג.<ref></ref>

== קריירה ==
אמרטיפיו עשתה את הופעת הבכורה שלה בווסט אנד כנלה הצעירה ב"מלך האריות" בתיאטרון ליסיאום ב-2011. לאחר מכן הופיעה במחזמר "מטילדה" בתיאטרון קיימברידג' בתפקיד הורטנסיה. אמרטיפיו הייתה חלק מצוות השחקנים המקורי של המחזמר "צ'רלי ומפעל השוקולד" ב-2013 שהוצג בתיאטרון דרורי ליין בתפקיד לסירוגין של ויולט בורגארד. באותה שנה, היא הופיעה לראשונה בטלוויזיה בסרט הטלוויזיה "Gangsta Granny".<ref></ref>

בשנת 2015, הופיעה אמרטיפיו במיני-סדרה "The Interceptor" ושיחקה בתפקיד אורח בסדרה "דוקטור הו" בפרק בעונה התשיעית<ref></ref> והחלה לככב בסדרת הטלוויזיה "הסודות של אברמור" בתור לייסי פיירבורן, תפקיד שהיא תגלם בשתי הסדרות. עוד שיחקה בתפקיד חוזר בתור בתה של רוז הנטלי (טנדי ניוטון) בעונה הרביעית של של הסדרה "שחיתות" ומאיה רובק בעונה השלישית של דרמת הפשע "The Tunnel".<ref></ref><ref></ref>

אמרטיפיו עשתה את הופעת הבכורה שלה בסרט העלילתי "נשים בחזית", סרט דרמטי-קומי משנת 2019. בשנת 2022, היא שיחקה את נורה רנדל בסדרת המדע הבדיוני "The Midwich Cuckoos"<ref></ref> ולוהקה כגרסה צעירה של דמותה של גולדה רושובל בדרמה "ברידג'רטון: סיפורה של המלכה שרלוט",<ref></ref> שהוקרנה לראשונה בנטפליקס ב-4 במאי 2023.<ref></ref>

== פילמוגרפיה ==
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2013
|Gangsta Granny
|פלורנס
| סרט טלוויזיה
|-
| rowspan="3" | 2015
|The Interceptor
| האנה / קלואי
|מיני סדרה, 7 פרקים
|-
|דוקטור הו
| אליסון
|פרק אחד
|-
|Hank Zipzer
| סימון גרין
| פרק: "Ballot Box Blunder"
|-
| 2015–2017
|הסודות של אברמור
| לייסי פיירברן
| תפקיד ראשי
|-
| 2015
|Fungus the Bogeyman
| אלה
| 3 פרקים
|-
| 2017
|שחיתות
| סופי הנטלי
| 3 פרקים (עונה 4)
|-
| 2017–2018
|The Tunnel
| מאיה רובק
| 6 פרקים (עונה 3)
|-
| 2018
| בלתי נשכח
| קאז
|פרק אחד
|-
| 2019
| חינוך מיני
| ליזי פיץ'
|פרק אחד
|-
| 2019
|נשים בחזית
| פרנקי
|
|-
| 2022
|The Midwich Cuckoos
| נורה רנדל
| 7 פרקים
|-
| 2023
|ברידג'רטון: סיפורה של המלכה שרלוט
| שארלוט הצעירה
| מיני סדרה; תפקיד ראשי
|}

== תיאטרון ==
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2009
| שלגיה ושבעת הגמדים
|רקדנית
| תיאטרון ריצ'מונד
|-
| 2011–2012
| מלך האריות
| נלה הצעירה
| תיאטרון ליסאום, לונדון
|-
| 2012–2013
| מטילדה המחזמר
| הורטנזיה
| תיאטרון קיימברידג', לונדון
|-
| 2013
| צ'רלי ומפעל השוקולד
| ויולט בורגארד
| תיאטרון רויאל, דרורי ליין
|}

==פרסים ומועמדויות==
{| class="wikitable sortable"
!שנה
!פרס
!קטגוריה
!פרויקט
!תוצאה
!מקור
|-
!2024
!פרס NAACP Image
|השחקנית הטובה ביותר בסדרת דרמה
|ברידג'רטון: סיפורה של המלכה שרלוט
|
|<ref name=":0"></ref>
|}

==קישורים חיצוניים==

== הערות שוליים ==

קטגוריה:אנגלים ממוצא גנאי
קטגוריה:שחקניות ילדות בריטיות
קטגוריה:שחקניות קולנוע וטלוויזיה בריטיות
קטגוריה:בריטיות שנולדו ב-2001